recursal/Fanatic-Fandom huggingface dataset:
Erkling

Az **erkling**, más néven **villi** egy manószerű bestia, amely gyermekeket fal fel.

## Jellemzése

A németországi Fekete-erdőben honos. A bestia körülbelül 90 cm magas (nagyobb, mint a gnóm) és hegyes arca van. Jellegzetes, visító hangon nevet. Hipnotikus erejű hangjával gyermekeket csalogat el az erdőt járó felnőttek közeléből, hogy később felfalhassa őket.

Mivel a gyermekekre nézve komoly veszélyt jelenthet, a Német Mágiaügyi Minisztérium szigorú óvintézkedéseket hozott ellenük, ennek eredményeképp az utóbbi évszázadokban nagyban csökkent az erkling-támadások száma. A legutolsó ismert támadás egy hatéves varázslógyermek, Bruno Schmidt ellen történt, meglepő és meglepő fordulattal ért véget. Bruno ugyanis fejbe verte az erklinget apja kompakt üstjével, mire az erkling szörnyethalt.

## Hivatkozások

1. ↑ 1,0 1,1 1,2 *Legendás állatok és megfigyelésük*
2. ↑ 2,0 2,1 *Harry Potter és a Tűz Serlege (videójáték)*
Hurú

A **hurú** (angolul: *Fwooper*) egy színpompás mágikus madár.

## Jellemzése

Feltűnően élénk színű afrikai madár. Tollazata lehet narancssárga, rózsaszínű, citromzöld vagy sárga színű, belőle igen szép penna készíthető, de színpompás, mintás tojása is kedvelt.

Éneke – bár kezdetben kellemes hallgatni – hosszú távon őrjítő hatású , ezért a hurút mindig némító átokkal verve árulják. Az átkot havonta meg kell újítani. A hurúvásárláshoz külön engedély szükséges, mivel az állat tartása fokozott körültekintést igényel.

## Előfordulása

A hurú Afrikában őshonos, de más éghajlaton is megél.

## Történelem

Ütődött Uricnak meggyőződése volt, hogy a hurú hangjának egészségmegőrző hatása van. Hogy ezt bizonyítsa, három hónapig szünet nélkül hallgatta a madár énekét. Az illetékeseket sajnos nem sikerült meggyőznie a kísérlet pozitív eredményéről, mivel anyaszült meztelenül jelent meg a Varázslótanács előtt, fején különös parókával, amiről utóbb kiderült, hogy az egy döglött borz.

## Hivatkozások

1. ↑ 1,0 1,1 1,2 1,3 1,4 1,5 *Legendás állatok és megfigyelésük*
1990

## Események

* Június 23.: Dudley Dursley tizedik születésnapja, amelyen Harry Potter véletlenül rálépett Marge néni kutyájának, *Marcang*nak mancsára, amiért a kutya felkergette a kertben álló fára a fiút. Dursleyék az eseten nagyot nevettek és éjfélig nem is hívták vissza a kutyát, így Harry kénytelen volt a fán gubbasztani.
* Cornelius Caramel mágiaügyi miniszterségének kezdete.
* Az első Twigger 90-es versenyseprű piacra dobása a Flyte and Barker seprűgyár által.
* A 421. Kviddics Világkupa, amelynek öt napig tartó döntőjét Kanada kviddicsválogatottja nyerte Skóciával szemben.
* Arif Sikander váltja Quirinus Mógus professzort mint mugliismeret oktató a Roxfortban, miután Mógus külföldi tanulmányútra megy.
* Egy azonosítatlan metamorfmágus beépül a Brit Mágiaügyi Minisztériumba és ellop egy zokninak álcázott Zsupszkulcsot.

## Halálozások

* Pollux Black
* 1990. február 13. és 1990. február 12. között: Pandora Lovegood
* Rowan Khanna

## Roxforti tanulmányaikat kezdő személyek

#### Griffendél

* Katie Bell
* Cormac McLaggen

#### Hollóhát

* Marcus Belby
* Eddie Carmichael
* Cho Chang
* Marietta Edgecombe

## Hivatkozások

1. ↑ Writing by J.K. Rowling: "Ministers for Magic" at *Pottermore*
2. ↑ *A kviddics évszázadai*, 9. fejezet (*A versenyseprű fejlődése*)
3. ↑ A Kviddics Világkupa versenysorozat összefoglalása
4. ↑ 4,0 4,1 *Harry Potter: Hogwarts Mystery*
5. ↑ *Harry Potter és a bölcsek köve*, 5 fejezet (*Az Abszol út*)
6. ↑ Black-falikárpit
7. ↑ A *Harry Potter és a Főnix Rendje* történetben Luna azt mondja kilenc éves volt mikor édesanyja elhunyt. Rowling később megerősítette, hogy Luna születésnapja február 13.
8. ↑ *Harry Potter: Hogwarts Mystery*
Fleur Delacour

## Kötődések

* Delacour család
* Weasley család
* Beauxbatons Varázslóakadémia

**Fleur Isabelle Delacour** (1977 k.) egy francia részvéla boszorkány, Apolline Delacour lánya és a Delacour család tagja. Fleur a Beauxbatons Varázslóakadémia tanulója volt, így 1994-ben a Roxfortba utazott társaival, majd részt vett a Trimágus Tusán. Bár Fleur bátran helytállt a próbákon, a verseny Cedric Diggory meggyilkolása miatt tragédiába torkollott.

Fleur a következő év nyarán munkát vállalt a Gringotts Varázslóbanknál, hogy fejlessze angol nyelvtudását. Rövid időn belül szoros kapcsolatba került munkatársával Bill Weasley-vel, aki hamarosan el is jegyezte. A pár 1996 nyarát Az Odúban töltötte, hogy a menyasszony jobban megismerhesse a Weasley családot.

## Hivatkozások

1. ↑  Fleurnek legalább 17 évesnek kellett lennie 1994. október 30-án, hogy a Tűz Serlegébe dobhassa nevét.
2. ↑ *Harry Potter és a Tűz Serlege*, 15. fejezet (*Beauxbatons és Durmstrang*)
Cedrella Black

## Kötődések

* Black-ház
* Weasley család
* Roxfort Boszorkány- és Varázslóképző Szakiskola

* Mardekár

**Cedrella Weasley** (született: *Cedrella Black*) egy aranyvérű brit boszorkány, II. Arcturus Black és Lysandra Black gyermeke, Callidora és Charis Black testvére volt. Mivel Cedrella a később vérárulónak tartott Weasley család sarjához, Septimus Weasleyhez ment feleségül, családja később kitagadta és férjével együtt eltüntette őt a Black-falikárpitról.

## Etimológia

Cedrella egy ritka női variánsa a Cedric névnek, amely az ősi kelta *caratacos* (szeretet/szerelem) szóból származik. Ez utalás lehet arra, hogy családja elvárásaival szemben, szerelemből házasodott.

## A színfalak mögött

* Cedrellának három fia született, egyikük Arthur Weasley, egy másik fia neve pedig talán Bilius.
* A családfán testvérei mellett szerepel. Portréja alapján hasonlíthatott dédnagynénjére, Iola Blackre, akit szintén kitagadtak a Black-házból házassága miatt.

## Hivatkozások

1. ↑ Idősebb testvére Callidora 1915-ben, fiatalabb testvére, Charis Black 1919-ben született.
Appleby

Appleby egy kis falu Észak-Lincolnshire-ban, Angliában. Alapítása 1612 előtt történt. A településen több boszorkány és varázsló is él a mugli népeség mellett, továbbá itt van a székhelye a brit-ír kviddicsliga egyik csapatának, az Appleby Arrows-nak.

## Ismert varázslónépesség

* Mason Tremblay
* Az Appleby Arrows kviddicscsapat bizonyos tagjai(?)

## Hivatkozások

1. ↑ *A kviddics évszázadai*, 7. fejezet (*Nagy-Britannia és Írország kviddicscsapatai*)
2. ↑ *Harry Potter: Wizards Unite*
Hamukuszma

A **hamukuszma** (angolul: *Ashwinder*) egy mágikus tüzekből keletkező siklószerű bestia.

## Jellemzése

Az hamukuszma a hosszabb ideje égő, őrizetlenül hagyott mágikus tüzek parazsában keletkezik. A vékony, sápadt-szürke, siklószerű lény születése után nyomban elhagyja a tüzet, és elkúszik az épület sötétebb részei felé. Útját hamucsík jelzi.

Az hamukuszma egyetlen óráig él. Miután talált egy félreeső helyet, s ott lerakta tojásait, egyszerűen elporlad. Tojása izzóvörös színű és tűzforró. Ha nem hűtik le a megfelelő bűbájjal, percek alatt felgyújtja a lakóépületet. Aki tehát észreveszi, hogy egy vagy több hamukuszma szabadult el a házban, azonnal eredjen a nyomába, és sürgősen kutassa fel a hamukuszmafészket.

A lehűtött hamukuszmatojás a szerelmi bájitalok értékes hatóanyaga, egészben elfogyasztva pedig gyógyítja a maláriát.

## Előfordulása

Mivel a bestia élettere nem éghajlathoz, hanem a mágikus tüzekhez köthető, hamukuszmával a világ minden részén találkozhatunk.

## Hivatkozások

1. ↑ 1,0 1,1 1,2 1,3 *Legendás állatok és megfigyelésük*
Flint család

A **Flint család** egy aranyvérű brit varázslófamília, a Szent Huszonnyolcak egyike.

## Ismert családtagok

* Josephina Flint — Brit mágiaügyi miniszter 1819—1827 között.
* Ursula Black *(szül. Flint)* — Phineas Nigellus Black felesége, a Black-ház 19. századi leszármazottainak ősanyja.
* Marcus Flint — Roxforti diák 1987—1994 között.
* Flavius Flint — *A Megbocsáthatatlan* szervezet korábbi tagja.

## Etimológia

* A flint szó jelentése kovakő, amely egy üledékes kőzet. A kőkorszakban gyakran használták szerszámként, mivel szikrájával könnyen tüzet lehet gyújtani.

## Hivatkozások

1. ↑ 1,0 1,1 Writing by J.K. Rowling: "Pure-Blood" at *Pottermore*
2. ↑ *Harry Potter és a bölcsek köve*, 11. fejezet (*Kviddics*)
3. ↑ Writing by J.K. Rowling: "Ministers for Magic" at *Pottermore*
4. ↑ Black-falikárpit
5. ↑ *Harry Potter: Wizard's Unite*
Arcturus Black (II.)

*Ez a szócikk a **II. Arcturus Blackről** szól. Lehetséges, hogy **I. Arcturus Blacket (1835–1893)** vagy **III. Arcturus Blacket (1901–1991)** keresed!*

## Kötődések

* Black-ház
* Roxfort Boszorkány- és Varázslóképző Szakiskola

* Mardekár (valószínűleg)

**II. Arcturus Black** (1884 – 1959) egy aranyvérű brit varázsló, a Black család tagja. Phineas Nigellus Black és Ursula Flint harmadik fia, valamint II. Sirius, Phineas, Belvina és II. Cygnus Black testvére. II. Arcturus Lysandra Yaxley-t vette feleségül, a házaspárnak három gyermeke született: Callidora, Cedrella és Charis. Cedrella lányát a család kitagadta, mert a „véráruló” Septimus Weasley-hez ment feleségül (ezen szál révén II. Arcturus Arthur Weasley anyai nagyapja).

## Etimológia

Az Arcturus az Ökörhajcsár (Boötes) csillagkép legfényesebb csillaga. A név az antik görög Αρκτοῦρος, azaz a "Medve Őre"; amely a görög mitológia azon történetére utal, amelyben Zeusz főisten az égbe helyezte Ikaroszt (Arcturus-t), hogy a medvévé változott Kallisztóra és Arkaszra vigyázzon.

## A színfalak mögött

* Artcurus képmása megjelenik a Harry Potter és a Főnix Rendje filmben szereplő Black-falikárpiton. Az ezen látható arcképábrázolások nagyon hasonlítanak a Devonshire-i Vadászkárpitokon felbukkanó alakokra, amelyeket jelenleg a londoni Victoria and Albert Museumban őriznek. A falikárpitok eredetileg Devonshire hercegének Hardwick Hall-i rezidenciáján voltak, amely rezidencia alapján pedig a Malfoy kúria díszlete készült.

## Hivatkozások

1. ↑ 1,0 1,1 1,2 Black-családfa
2. ↑ Horatius Lumpsluck kijelentése szerint Sirius Blacket leszámítva a Black-család minden tagja a Mardekár-ház tanulója volt. *Harry Potter és a Félvér Herceg*, 4. fejezet (*Horatius Lumpsluck*)
HPW: Szabályok

Kérjük a következő szabályok betartását minden szerkesztőtől!

## Viselkedés

1. **Civilizáltan vitatkozz**: Ne személyeskedj, ha kritizálsz egy másik szerkesztőt azt cselekedeteire és ne személyére vonatkoztasd! Ne használj trágár szavakat és olyan beszédet, amik kollektíven sértik emberek egy csoportjáz rassz, szexuális orientáció, nemzetiség, vallás stb. alapján.
2. **Légy produktív tagja a Wikinek**: Végy részt a közösség munkájában a meghatározott szempontok szerint! Segítségre van szükséged? Kérdezd az egyik admint! A projekt hátráltatása különböző vélemények miatt kialakult szerkesztési háborúval nem produktív.
3. **Az oldal nem az önreklám helye**: Ez wiki projekt a téma közös építését szolgálja. Az oldalon nincs helye reklámnak: így ne propagáld a felületen weboldalad, blogod YT csatornád vagy egyéb közösségi felületed. Bizonytalan vagy kitegyél-e valamit? Kérdezz egy admint!
4. **Ne zaklasd a többi szerkesztőt**: Ha valaki megkér, hogy bizonyos tartalmakat ne posztolj profiloldalán, tisztelt a kérését!
5. **Formázás kapcsán kövesd a közösségi előírásokat**: Az oldal egységessége és a cikkek áttekinthetősége érdekében kérlek használd a bevett szerkesztési formulákat!
Horcrux

> *„A horcruxról, amely minden ördöngös lelemények legrútabbika, több szó itt ne essék.”*
>
> A *Legsetétebb mágia c. önyvből*

A **horcrux** olyan tárgyat (ritkábban élőlényt) jelent, amely megőrzi a belé helyezett emberi lélekszilánkot (a lélekből kiszakított darabot). A horcruxot készítő feketemágus célja a halhatatlanság elérése, mert megőrzi tulajdonosa lelkének egy darabját, így ha a test el is pusztul, a lélek megmarad és tovább él. A horcrux nem engedi a lelket a túlvilágba távozni, mivel annak egy darabját itt a földi létben tartja addig, amíg magát a horcruxot meg nem semmisítik.

## Hivatkozások

1. ↑ *Harry Potter és a Félvér Herceg*, 18. fejezet (*Születésnapi meglepetések*)
Heliotrope Willis

*Ez a szócikk a trolljogi aktivistáról szól. Heliotrope Wilkins, a Roxfort egykori igazgatónőjének cikkéhez kattints **ide** .*

## Kötődések

* Trollok Jogaiért Mozgalom

**Heliotrope Willis** egy brit boszorkány, a Trollok Jogaiért Mozgalom alapító elnöknője volt. Willis azt vallotta, a trollok betanítható és a békés együttélésre képes lények, emellett vagyonvédelmi és őrzési funkciókra is alkalmasak. Mozgalmával ellentüntetőkként jelentek meg egy troll-ellenes gyűlésen, ahová magukkal hoztak néhány trollt is. A trollok egyike bunkójával fejbevágta Willist, aki eszméletét vesztette.

## Hivatkozások

1. ↑ 17 éves kora előtt aligha vezette érdekvédelmi szervezetét egy tüntetésre.
2. ↑ *Daily Prophet Newsletters: 8 February, 1999, Page 1*
Harry Potter és a bölcsek köve (filmzene)

**Ez a szócikk nem része a Harry Potter-univerzumnak.**

A szócikk a valódi világban létező témát dolgoz fel és jellege miatt nem tekintjük a Harry Potter univerzum részének.

J. K. Rowling Harry Potter és a bölcsek köve című film zenéjét John Williams, a legendás amerikai komponista szerezte. A felvételek 2001 szeptemberében zajlottak, és 2001. október 30-án, a film premierjén váltak ismertté. 2002-ben a Bölcsek kövének filmzenéje nagy esélyekkel lett a 74. Oscar-gála egyik jelöltje, ám végül A Gyűrűk Ura: A Gyűrű Szövetsége nyerte meg a díjat.
December 7.

**December 7.** az év 341. napja (szökőévben a 342.).

## Események

* 1926: Cradence Barebone obskurus alakjában lerombolja a Második Salem Társaság templomát megölve nevelőanyját és testvérét.
* 1992: Hermione Granger folytatja a százfűlé-főzet készítését Hisztis Myrtle mosdójában.
* 1994: Rita Vitrol megfigyeli Rubeus Hagrid Legendás Lények Gondozása óráját, a trió meglátogatja a Roxfort konyhájában Dobbyt és Winkyt.
* 1995: Ronald Weasley és Hermione Granger prefektusi feladatai igencsak megszaporodnak: felügyelniük kell a kastély karácsonyi díszítését, segíteniük és fegyelmezniük az elsőéveseket, emellett éjszaka járőröznek az iskola folyosóin.

## Halálozások

* 1926: Mary Lou Barebone
* 1926: Chastity Barebone

## Hivatkozások

1. ↑ *Harry Potter és a Titkok Kamrája*
2. ↑ *Harry Potter és a Tűz Serlege*
3. ↑ *Harry Potter és a Főnix Rendje*
Eldritch Diggory

## Kötődések

* Diggory család
* Brit Mágiaügyi Minisztérium

**Eldritch Diggory** (1716 előtt — 1747) a Diggory család tagja, brit mágiaügyi miniszter 1733—1747 között.

## Életrajza

Nevéhez fűződik az aurkiképző-program felállítása.

Miniszterségének fontos eseménye volt az Azkaban varázslóbörtön felülvizsgálata. Amikor Diggory ellátogatott Azkabanba, a börtön már több mint másfél évtizede működött, egyetlen rab sem szökött meg, ezért a varázslótársadalom többsége elégedett volt a börtön felállításával. A miniszter csak akkor szembesült az ott uralkodó borzalmas körülményekkel mikor saját szemével látta őket. A foglyok többsége megőrült, és egy külön temetőt kellett létrehozni azoknak, akik belehaltak a kétségbeesésbe.

Miután a letaglózott miniszter visszatért Londonba, külön bizottságot alapított, hogy alternatívákat találjanak Azkaban, vagy legalább az ott őrködő dementorok helyett. A szakértők elmagyarázták neki, hogy a dementorok a folyamatosan odaszállított rabok lelkével táplálkoznak, csak ez tartja őket a szigeten, ezért ha megfosztanák őket a foglyoktól, a dementorok valószínűleg elhagynák a börtönt, és a szárazföld felé vennék útjukat. Diggory azonban annyira elszörnyedt azon, amit Azkabanban látott, hogy a szakértői tanácsok dacára, egy új megoldás reményében tovább erőltette a bizottság munkáját. Mielőtt azonban bármilyen eredményre juthattak volna, Diggory elkapta a sárkányhimlőt és belehalt.

## Etimológia

* Az Eldritch egy ismeretlen eredetű angol név, jelentése idegen, természetfeletti.

## Hivatkozások

1. ↑ Az első mugli származású mágiaügyi miniszter Nobby Leach volt, őt 1962-ben iktatták be.
2. ↑ Writing by J.K. Rowling: "Ministers for Magic" at *Pottermore*
3. ↑ 3,0 3,1 Writing by J.K. Rowling: "Azkaban" at *Pottermore*

* Damocles Rovel (1718-1726)
* Perseus Parkinson (1726-1733)
* **Eldritch Diggory** (1733-1747)
* Albert Boot (1747-1752)
* Basil Flack (1752-1752)
* Hesphaestus Gore (1752-1770)
* Maximilian Crowdy (1770-1781)
* Porteus Knatchbull (1781-1789)
* Unctuous Osbert (1789-1798)
* Artemisia Lufkin (1798-1811)
* Grogan Stump (1811-1819)
* Ottaline Gambol (1827-1835)
* Radolphus Lestrange (1835-1841)
* Hortensia Milliphutt (1841-1849)
* Evangeline Orpington (1849-1855)
* Priscilla Dupont (1855-1858)
* Dugald McPhail (1858-1865)
* Faris Spavin (1865-1903)
* Venusia Crickerly (1903-1912)
* Archer Evermonde (1912-1923)
* Lorcan McLaird (1923-1925)
* Hector Fawley (1925-1939)
* Wilhelmina Tuft (1948-1959)
* Ignatius Tuft (1959-1962)
* Nobby Leach (1962-1968)
* Eugenia Jenkins (1968-1975)
* Harold Minchum (1975-1980)
* Millicent Bagnold (1980-1990)
* Cornelius Caramel (1990-1996)
* Rufus Scrimgeour (1996-1997)
* Pius Thicknesse (1997-1998)
* Kingsley Shacklebolt (1998-c. 2019)
* Hermione Granger (c. 2019-?)
Anton Vogel

## Kötődések

* Mágusok Nemzetközi Szövetsége
* Német Mágiaügyi Minisztérium
* Gellert Grindelwald

**Anton Vogel** egy német varázsló, aki az 1930-as években német mágiaügyi miniszter valamint a Mágusok Nemzetközi Szövetségének elnöke. A szövetség elnökeként 1932-ben járt le mandátuma, amely alkalmat - Gellert Grindelwald követőjeként - arra igyekezett felhasználni, hogy utódjaként a sötét varázslót választassa meg.

## Hivatkozások

1. ↑ 1,0 1,1 1,2 1,3 *Legendás állatok: Dumbledore titkai*
December 19.

**December 19.** az év 353. napja (szökőévben a 354.).

## Események

* 1993: A félév vége, a Roxfort Expressz több tanulót hazavisz a karácsonyi szünetre. Harry levelet kap Rubeus Hagridtól, amelyben a vadőr megírja, hogy Csikócsőr tárgyalását április 20-án fogják tartani.
* 1995: Harry Potter és a Weasley család meglátogatják Mr. Weasleyt a Szent Mungo Varázsnyavalya- és Ragálykúráló Ispotályban.
* 1996: Harryt és Hermionét kiteszik a könyvtárból hangos beszéd miatt, Romilda Vane megpróbál szerelmi bájitalt beadni Harrynek.

## Hivatkozások

1. ↑ *Harry Potter és az azkabani fogoly*
2. ↑ *Harry Potter és a Főnix Rendje*
3. ↑ *Harry Potter és a Félvér Herceg*
Dimbourne-i Darazsak

> *„Nevét a klub egy meglehetősen csúnya incidens kapcsán vette fel, mely a 17. század közepén az Appleby Arrows ellen vívott mérkőzésen történt. Az egyik terelő a pálya szélén álló fa ágai közt felfedezett egy darázsfészket, s az Arrows fogója felé ütötte azt. A fogó olyan sok darázscsípést szenvedett, hogy abba kellett hagynia a játékot. A dimbourne-iek megnyerték a mérkőzést és úgy döntöttek a darazsat választják szerencsét hozó jelképüknek.”*
>
> Tudor Hushpush: A kviddics évszázadai

Az **Dimbourne-i Darazsak** (angol eredetiben: *Wimbourne Wasps*) egy kviddicscsapat, amely a bajnokság 1674-es megalapítása óta a Brit-Ír Kviddicsliga tagja. Az 1312-ben alapított csapat 18 alkalommal szerzett bajnoki címet és két alkalommal jutott a legjobb négy közé a kviddics Európa-bajnokságon. Az együttes legnagyobb riválisának az Appleby Arrows csapatát tartják.

## Története

A Darazsak szurkolói (a szurkák) körében jellegzetes tevékenység, hogy hangos zümmögéssel igyekeznek megzavarni az ellenfél játékosát büntetődobás közben.

A csapat híres játékosa Ludovico Bumfolt, aki terelőként erősítette a darazsakat és igen népszerű volt a hölgyrajongók körében. Darazsaknál töltött évei alatt a csapat háromszor egymásután megnyerte a bajnokságot. Bumfolt később visszavonult az aktív sporttól és a Varázsjátékok és Mágikus Sportok Főosztályának vezetője lett.

## A színfalak mögött

* A valóságbanműködik egy Londoni Darazsak (London Wasps) nevű, népszerű rögbicsapat az Egyesült Királyság fővárosában.

## Hivatkozások

1. ↑ 1,0 1,1 *A kviddics évszázadai*, 7. fejezet (*Nagy-Britannia és Írország kviddicscsapatai*)
2. ↑  Egyrajongója, 1981-es tárgyalásán a Wizengamot előtt is a Törökország ellen nyújtott teljesítményét méltatta az eljárásról való beszéd helyett.
3. ↑ *Harry Potter és a Tűz Serlege*, 9. fejezet (*A Sötét Jegy*)
Cork kviddicscsapata

> *„Egy corki varázslókból álló csapat barátságos találkozóra Lancashire-be repült, s a helybéliek nagy bosszúságára fölényes győzelmet aratott a vendéglátók fölött. Olyan cseleket végeztek a kvaffal, amihez foghatókat a lancashire-iek sose láttak. Az íreknek végül menekülniük kellett a faluból, mivel a nézők pálcát rántottak, és megtámadták őket.”*
>
> Tudor Hushpush: A kviddics évszázadai

Az írországi **Cork** település **kviddicscsapata** egy, a középkorban alakult kviddicscsapat, amely helybéli varázslókból állt.

## Hivatkozások

1. ↑ 1,0 1,1 *A kviddics évszázadai*, 8. fejezet (*A kviddics a világban*)
19. század

A következő események köthetők a **19. századhoz**:

## Események

* A hagyomány szerint a 19. század elején hajós varázslók kitenyésztették az első szikecseket, mégpedig azért, hogy megtorolják a mugli halászok inzultusait. A mélyben úszó szikecsek azóta is cafatokra szaggatják a tengernek azon a részén halászó muglik hálóit.

## Évtizedek

* 1800-as évek
* 1810-es évek
* 1820-as évek
* 1830-as évek
* 1840-es évek
* 1850-es évek
* 1860-as évek
* 1870-es évek
* 1880-as évek
* 1890-es évek

## Hivatkozások

1. ↑ *Legendás állatok és megfigyelésük*

Sablon:Évszázadok
1912

A következő események köthetők az **1912.** esztendőhöz.

## Események

* Venusia Crickerly brit mágiaügyi miniszter egy mandragórával kapcsolatos szerencsétlen kerti balesetben életét veszti.

## Születések

* Derwent Shimpling
* Pollux Black

## Hivatkozások

1. ↑ 1,0 1,1 Writing by J.K. Rowling: "Ministers for Magic" at *Pottermore*
2. ↑ *Harry Potter és a bölcsek köve (videójáték)*
3. ↑ Black-falikárpit
Cygnus Black (I.)

*Ez a szócikk a **I. Cygnus Blackről (1829 – 1851)** szól. Lehetséges, hogy a megegyező nevű **II. Cygnus Blacket** vagy **III. Cygnus Blacket** keresed!*

## Kötődések

* Black-ház

**I. Cygnus Black** (1829 – 1851) egy aranyvérű brit varázsló, a Black-ház egyik korai tagja. Feltehetően I. Arcturus Black és Misaponia Black testvére. Ella Maxot vette feleségül, a házaspárnak négy gyermeke született: Phineas Nigellus, illetve I. Sirius, Elladora és Iola Black.

## A színfalak mögött

* I. Cygnus képmása megjelenik a Harry Potter és a Főnix Rendje filmben szereplő Black-falikárpiton. Az ezen látható arcképábrázolások nagyon hasonlítanak a Devonshire-i Vadászkárpitokon felbukkanó alakokra, amelyeket jelenleg a londoni Victoria and Albert Museumban őriznek. A falikárpitok eredetileg Devonshire hercegének Hardwick Hall-i rezidenciáján voltak, amely rezidencia alapján a Malfoy kúria díszlete készült.
Erdély

Ennek a szócikknek a témája a valódi világban létező dolog ami a varázsvilágban is jelen van valamely kánon forrás szerint. A Harry Potter Wiki abból a nézőpontból íródik, hogy minden a kánonban szereplő információ igaz (pl. a Roxfort valóban létezik), ebből következően a jelen szócikkben lévő információk különbözhetnek a valós tényektől.

**Erdély** egy történelmi régió Közép-Európában, amely a mugli világban jelenleg Románia része, a varázsvilágban ugyanakkor a régió önálló varázsügyi kormányzattal és kviddicsválogatottal rendelkezik.

## Hivatkozások

1. ↑ *Harry Potter és a Tűz Serlege*, 23. fejezet (*A karácsonyi bál*)
December 20.

**December 20.** az év 354. napja (szökőévben a 355.).

## Események

* 1993: Harry, Ron és Hermione elkezdenek varázsjogi könyveket kutatni Csikócsőr tárgyalására.
* 1995: Karácsonyi szünet, Hermione Granger megérkezik A Főnix Rendje főhadiszállására (Grimmauld tér 12.)
* 1996: Horatius Lumpsluck karácsonyi partit rendez kedvenc diákjainak. Harry megtudja, hogy Perselus Piton letette a megszeghetetlen esküt Draco Malfoy segítségére és védelmére.
* 1997: Luna Lovegoodot úton hazafelé a karácsonyi szünetre, halálfalók elrabolják a Roxfort Expresszről.

## Hivatkozások

1. ↑ *Harry Potter és az azkabani fogoly*
2. ↑ *Harry Potter és a Főnix Rendje*
3. ↑ *Harry Potter és a Félvér Herceg*
4. ↑ *Harry Potter és a Halál Ereklyéi*
Ballycastle

Ballycatle egy észak-írországi kisváros Antrim megyében. A településen több boszorkány és varázsló is él a mugli népeség mellett, továbbá itt van a székhelye a brit-ír kviddicsliga egyik csapatának, az Ballycastle Bats-nek.

## Ismert varázslónépesség

* A Ballycastle Bats kviddicscsapat bizonyos tagjai(?)

## Hivatkozások

1. ↑ *A kviddics évszázadai*, 7. fejezet (*Nagy-Britannia és Írország kviddicscsapatai*)
December 21.

**December 21.** az év 355. napja (szökőévben a 356.).

## Események

* 1991: Rubeus Hagrid tizenkét karácsonyfát állít fel a Roxfort nagytermében.
* 1992: A félév vége a Roxfortban, a Roxfort Expressz a tanulók többségét visszaviszi Londonba.
* 1996: A félév vége a Roxfortban, Harry Potter és Ronald Weasley megérkezik Az Odúba.

## A színfalak mögött

* 1966: Martin Bayfield születési dátuma. Ő volt Rubeus Hagrid testdublőre és a fiatal Hagrid megformálója a Harry Potter és a Titkok Kamrája filmváltozatában.
* 1982: David Massam, a Harry Potter és a Titkok Kamrája filmváltozatában a Mardekár kviddicscsapatának egyik terelőjét alakító brit színész születési dátuma.

## Hivatkozások

1. ↑ *Harry Potter és a bölcsek köve*, 12. fejezet (*Edevis tükre*)
2. ↑ *Harry Potter és a Titkok Kamrája*
3. ↑ *Harry Potter és a Félvér Herceg*
Aranyvérű felsőbbrendűség

> „Szerintem a jöttmenteket nem is szabadna magunk közé engednünk. Őket máshogy nevelték, nem ismerik a szokásainkat. Képzeld, olyanok is vannak köztük, akik a levélből tudták meg, hogy Roxfort létezik. Szerintem elég volna azokat felvenni, akik régi varázslócsaládból származnak.”
>
> Draco Malfoy véleménye az aranyvérű felsőbbrendűségről

Az **aranyvérű felsőbbrendűség** eszméje egy a varázsvilágban elterjedt nézetrendszer, ami szerint az olyan varázslócsaládok, melyek nem házasodtak muglikkal, vagy mugli származásúakkal, csorbítatlanul megőrizték mágikus génjeiket, ebből adódóan bilógialig felsőbbrendűek az előbbieknél. Az aranyvérű felsőbbrendűség eszméit hirdetők jellemzően régi, nagy presztízsű varázslócsaládok leszármazottjai vagy velük szimpatizáló boszorkányok és varázslók, akik ennek jegyében megvetéssel viseltetnek a mugli származású mágusok (sok esetben maguk a muglik) irányába és támogatják diszkriminációjukat.

## Az aranyvérű felsőbbrendűség eszméinek követői

### Gyakorlati támogatói

* Black-ház
* Gomold-ház
* Malfoy család
* Lestrange család
* Greengrass család
* Durmstrang Intézet
* Voldemort
* Halálfalók
* Dolores Umbridge
* Mardekár Malazár
* Elizabeth Burke

### A felsőbbrendűségi előítéletesség

Az aranyvérű felsőbbrendűség eszméiben hívők egy része (talán a többsége) nem támogatja a mugli születésűekkel szembeni intézményesült fellépést, de neveltetésük és/vagy meggyőződésük okán előítéletekkel rendelkeznek velük kapcsolatban. Ennek ellenére nem vesznek részt aktívan diszkriminálásukban, sőt néhányukat kifejezetten kedvelik.

* Horatius Lumpsluck
* Cornelius Caramel
* Perselus Piton

## Hivatkozások

1. ↑ *Harry Potter és a bölcsek köve*, 5 fejezet (*Az Abszol út*)
2. ↑ Writing by J.K. Rowling: "Pure-Blood" at *Pottermore*
Cygnus Black (II.)

*Ez a szócikk a **II. Cygnus Blackről (1889 – 1943)** szól. Lehetséges, hogy a megegyező nevű **I. Cygnus Blacket** vagy **III. Cygnus Blacket** keresed!*

## Kötődések

* Black-ház

**II. Cygnus Black** (1889 – 1943) egy aranyvérű brit varázsló, a Black-ház tagja.Phineas Nigellus Black és Ursula Flint negyedik fia és legkisebb gyermeke. Sirius, Phineas, Arcturus és Belvina Black testvére. Cygnus Violetta Bulstrode-ot vette feleségül, és a házaspárnak négy gyermeke született: Pollux, Cassiopeia, Marius és Dorea Black.

## A színfalak mögött

* II. Cygnus képmása megjelenik a Harry Potter és a Főnix Rendje filmben szereplő Black-falikárpiton. Az ezen látható arcképábrázolások nagyon hasonlítanak a Devonshire-i Vadászkárpitokon felbukkanó alakokra, amelyeket jelenleg a londoni Victoria and Albert Museumban őriznek. A falikárpitok eredetileg Devonshire hercegének Hardwick Hall-i rezidenciáján voltak, amely rezidencia alapján a Malfoy kúria díszlete készült.
Ausztrál kviddicsválogatott

Az **ausztrál kviddicsválogatott** Ausztrália varázslótársadalmának kviddicscsapata. Ők nyerték az 1966-os Kviddics Világkupát, és részt vettek az 1994-es tornán is.

## Stadion

*Lásd még: Ausztrál Nemzeti Kviddicsstadion*

## Ismert csapattagok

* Royston Idlewind, hajtó (1966)
* Matthew Echunga, hajtó (1994)
* Kenneth Hastings, hajtó (1994)
* Maria Monteith, hajtó (1994)
* Kelly Whakkaarangapawarau, terelő (1994)
* Kylie Meadows, terelő (1994)
* Jonny Nuhaka, őrző (1994)
* Lucy Karoonda, fogó (1994)

## Hivatkozások

1. ↑ History of the Quidditch World Cup a *Pottermore*-ról (The Internet Archive)
2. ↑ Lásd ezt a képet
Furkász

Az **orrontó furkász** (angolul: *Niffler*) vagy egyszerűen **furkász**, ritkán *futkár* egy bolyhos szőrű, apró mágikus lény, amely szenvedélyesen gyűjtöget minden csillogó dolgot.

## Jellemzése

A furkász fekete, bolyhos szőrű, hosszú orrú. Ásólábakkal rendelkezik és szenvedélyesen szeret mindent, ami csillog. A koboldok föld alatti kincseket kerestetnek vele. Bár a furkász szelíd, sőt kedves állat, otthoni tartásra nem alkalmas, mert nagy károkat okozhat az ingóságokban. Vackát mélyen a föld alatt – akár 20 méter mélyen – készíti, s egyszerre 6-8 fiókát ellik.

## Előfordulása

A furkász Nagy-Britanniában őshonos, de más éghajlaton és városi környezetben is megél.

## Megjelenések

* Legendás állatok és megfigyelésük
* Legendás állatok és megfigyelésük (film)
* Legendás állatok: Grindelwald bűntettei (film)
* Legendás állatok: Dumbledore titkai (film)

## Hivatkozások

1. ↑ 1,0 1,1 1,2 1,3 1,4 *Legendás állatok és megfigyelésük*
2. ↑ *Legendás állatok és megfigyelésük (film)*
Griff

A **griff** egy nagytermetű, kincsőrző bestia.

## Jellemzése

A bestia feje és mellső lába óriási sast formáz, teste és hátsó lába oroszlánszerű. Nyers hússal táplálkozik. Jól képzett varázslók összebarátkozhatnak vele, bár nem szelíd természetéről híres. Gyakori a kincsek őrzésében való alkalmazása.

## Előfordulása

A griff Görögországban őshonos, de más éghajlaton is megél, hiszen kincsőrző szörnyetegként világszerte elterjedt.

## Hivatkozások

1. ↑ 1,0 1,1 1,2 1,3 1,4 *Legendás állatok és megfigyelésük*
December 2.

## Események

* 1992: Hermione Granger folytatja a százfűlé-főzet készítését Hisztis Myrtle mosdójában.
* 1995: Ronald Weasley és Hermione Granger prefektusi feladatai igencsak megszaporodnak: felügyelniük kell a kastély karácsonyi díszítését, segíteniük és fegyelmezniük az elsőéveseket, emellett éjszaka járőröznek az iskola folyosóin.

## A színfalak mögött

* 1988: Alfred Enoch, a Harry Potter-sorozat sorozatban Dean Thomast alakító brit színész születési dátuma.

## Hivatkozások

1. ↑ *Harry Potter és a Titkok Kamrája*
2. ↑ *Harry Potter és a Főnix Rendje*
Durrbele Dai Emlékérem

A Brit-Ír Kviddicsliga játékosai között minden bajnoki idény végén kiosztásra kerül a **Durrbele Dai Emlékérem** (*Durrbele* Dai Llewellyn emlékére), amit az a játékos kap, aki az adott szezonban a legvakmerőbb légi mutatványokat produkálta.

## Hivatkozások

1. ↑ *A kviddics évszázadai*, 7. fejezet (*Nagy-Britannia és Írország kviddicscsapatai*)
Alastor Mordon

## Kötődések

* Roxfort Boszorkány- és Varázslóképző Szakiskola
* A Főnix Rendje
* Az Élgárda

**Alastor „Rémszem” Mordon** (†1997. július 27.) egy brit aranyvérű mágus, a Brit Mágiaügyi Minisztérium egyik leghírhedtebb aurorja. Albus Dumbledore elkötelezett támogatója és barátja, A Főnix Rendjének oszlopos tagja, e minőségében részt vett az első és a második nagy-britanniai varázslóháborúban. A két varázslóháború alatt komoly hírnévre tett szert, mint a sötét erőkkel szemben eredményes harcos, ugyanakkor az állandó veszélyek maradandó nyomot hagytak külsején: szolgálata során elvesztette egyik lábát, bal szemét és orrának egy részét.

Aurorként kulcsszerepe volt a 20. század második felének varázsbűn-üldözésében, Ronald Weasley véleménye szerint „a rabok felét ő küldte az Azkabanba.” Ennek köszönhetően Mordor számos ellenséget szerzett magának élete során, ami miatt utolsó éveiben paranoiás félelemmel tartott egy ellene készülő merénylettől, így számos túlzottnak tűnő biztonsági intézkedés jellemezte mindennapjait.

1994-ben Dumbledore kérésére elvállalta a Sötét Varázslatok Kivédése tantárgy oktatását a Roxfortban, viszont néhány nappal a tanévkezdés előtt az ifj. Bartemius Kupor és Peter Pettigrew Voldemort akaratának megfelelően elrabolták és ártalmatlanították. Ezt követően az ifj. Kupor százfűlé-főzet segítségével hónapokon keresztül Mordon alakjában, Dumbledore bizalmi körébe beépülve, Voldemort tervének megfelelően szabotálta a Trimágus Tusát.

Megmentését követően újból csatlakozott A Főnix Rendjéhez, majd részt vett a Rejtély- és Misztériumügyi Főosztályon vívott csatában és a hét Potter csatájában, utóbbi küzdelemben életét is vesztette.

## Hivatkozások

1. ↑ Mordon már az első varázslóháború idején auror volt, amely konfliktus 1981-ben ért véget. A Roxfortban minden bizonnyal 18 éves korábban végzett, az auror képzés pedig további három évig tart (lásd *Harry Potter és a Főnix Rendje*, 29. fejezet (*Pályaválasztási tanácsadás*)).
2. ↑ 2,0 2,1 Mordon személyi kartonja
3. ↑ *Harry Potter és a Tűz Serlege*, 11. fejezet (*A vonatút*)
4. ↑ *Harry Potter és a Tűz Serlege*, 30. fejezet (*A merengő*)
5. ↑ *Harry Potter és a Tűz Serlege (film)*
6. ↑ *Harry Potter és a Tűz Serlege*
7. ↑ *Harry Potter és a Főnix Rendje*, 35. fejezet (*Túl a függönyön*)
8. ↑ *Harry Potter és a Halál Ereklyéi*, 5. fejezet (*Az elesett harcos*)
Bogoly Berti-féle Mindenízű Drazsé

A **Bogoly Berti-féle Mindenízű Drazsé** egy, a varázslók körében nagy népszerűségnek örvendő édesség. A drazsé kinézetre szinte teljesen megegyezik a muglik által is ismert jelly beannel, különlegességét az ízek elképesztően széles skálája adja, amelyet a termék neve is mutat. Az édesség feltalálója és gyártója Bogoly Berti.

## Hivatkozások

1. ↑ *Harry Potter és a bölcsek köve*, 6. fejezet (*Utazás a kilenc és háromnegyedik vágányról*)
Ajaj, átváltoztattam a lábam!

Az **Ajaj, átváltoztattam a lábam!** (eredeti francia címén: *Hélas, Je me suis Transfiguré Les Pieds*) című színdarabot Malecrit, francia varázsló írta a 15. században. A darab fő cselekménye abból a balesetből indul, melyben a darab egyik főszereplője, Crapaud átváltoztatja a lábát. A darabban utalás történik a kviddics játékra, amely egyben a játék európai elterjedtségét is mutatja.

## Hivatkozások

1. ↑ *A kviddics évszázadai*, 8. fejezet (*A kviddics a világban*)
Hippokamposz

A **hippokamposz** (angolul: *Hippocampus*) egy különös mágikus bestia, amely deréktól felfelé ló, deréktól lefelé hal.

## Jellemzése

A hippokamposzok többféle színben találhatók meg. Az állat nagy, félig átlátszó héjú tojásában jól megfigyelhető az ebicsikó.

## Előfordulása

A faj a Földközi-tengerben honos, de a 20. században egyes példányai az Atlanti-partvidék környékén is megordultak.

## Történelem

A sellők 1949-ben Skócia partjainál befogtak és megszelídítettek egy gyönyörű, kék-aranyderes példányt.

## Hivatkozások

1. ↑ 1,0 1,1 1,2 1,3 1,4 *Legendás állatok és megfigyelésük*
Berlin

Ennek a szócikknek a témája a valódi világban létező dolog ami a varázsvilágban is jelen van valamely kánon forrás szerint. A Harry Potter Wiki abból a nézőpontból íródik, hogy minden a kánonban szereplő információ igaz (pl. a Roxfort valóban létezik), ebből következően a jelen szócikkben lévő információk különbözhetnek a valós tényektől.

## Berlin

### Típus

Város

**Berlin** Németország fővárosa, amely varázslónépességgel is rendelkezik. A városban működik a Német Mágiaügyi Minisztérium.

## Történelem

### 1926

A *The New York Ghost* amerikai varázslóújság azt írta, Európa szerte hajtóvadászat folyik Gellert Grindelwald után, akit Berlinben is kerestek az aurorok.
Griffendél Godrik

**Griffendél Godrik** (10-11. század) egy angol varázsló, a Roxfort Boszorkány- és Varázslóképző Szakiskola négy alapítójának egyike és a Griffendél-ház alapítója. Mardekár Malazár jó barátja volt, ám összekülönbözött vele, mikor Mardekár meg akarta tiltani, hogy mugliivadékok is járhassanak a Roxfortba. Halálának dátuma ismeretlen, szülőhelyét emlékezetére az utókor Godric's Hollownak nevezte el.
Griffendél

A **Griffendél** a Roxfort Boszorkány- és Varázslóképző Szakiskola négy házának egyike, amelyet Griffendél Godrik alapított. Godrik invenciója volt a Teszlek Süveg is, abból a célból, hogy a Griffendél által nagyra tartott erényekkel (bátorság, lovagiasság, vakmerőség és kitartás) rendelkező diákokat házába válassza. A ház címerállata az oroszlán, színei pedig a vörös és az arany. Roxforti szokás szerint a Griffendél rendelkezik házi kísértettel is Sir Nicholas de Mimsy-Porpington, azaz *Félig Fej Nélküli Nick* szemlyében.

A Griffendél nagyjából a tűz elemének felel meg, ez az oka annak, hogy a vörös és az arany szín képviseli a házat. A tűz színe az oroszlánénak is megfelel, a vörös a sörényt és a farkat, az arany pedig a bundát képviseli.

A Griffendél ház a bátorság, lovagiasság, vakmerőség, és kitartás vonásait hangsúlyozza, így tagjait bátornak, bár néha meggondolatlannak tartották. Néhány Griffendélesre még az indulatosság is jellemző.

Nevezetesen a Griffendél ház sok taggal hozzájárult Dumbledore seregéhez és a Főnix rendjéhez, bár ez azért történhetett mert a fő tagok úgy gondolták, hogy nem jó ötlet, ha más házakkal társulnak.
Boszorkányok Szövetsége

A **Boszorkányok Szövetsége** (eredeti angol nevén: *Witches' League*) egy nőszervezet volt a brit varázslótársadalom boszorkányainak számára. A szövetséget 1899. május 9-én alapította Lady Wimborne, aki egyben a szervezet első elnöke is lett.

A szövetség minden bizonnyal szorosan együttműködött a Szombati Boszorkány hetilappal, erre utal, hogy a két szervezet közösen adományozta a Szombati Boszorkány Legbűbájosabb Mosoly Díját. E díjat Gilderoy Lockhart öt alkalommal is elnyerte.

## A színfalak mögött

A szervezet kánon forrásban mindössze Gilderoy Lockhart egyik díján jelenik meg, a Harry Potter és a Titkok Kamrája film DVD kiadásának második lemezén a "Lockhart irodája" funkcióban. Az itt szereplő oklevél minden bizonnyal egy hasonló, 1899-ben alapított valódi (mugli) szervezet a *Ladies' League for the Defence of the Reformed Faith of the Church of England* dokumentuma alapján készült.

## Hivatkozások

1. ↑ 1,0 1,1 *Harry Potter és a Titkok Kamrája (film)* DVD (2. lemez - Lockhart's Office)
2. ↑ *Harry Potter és a Titkok Kamrája*, 6. fejezet (*Gilderoy Lockhart*)
3. ↑ *Nigel Yates: Anglican ritualism in Victorian Britain, 1830-1910*
Banchory

Ennek a szócikknek a témája a valódi világban létező dolog ami a varázsvilágban is jelen van valamely kánon forrás szerint. A Harry Potter Wiki abból a nézőpontból íródik, hogy minden a kánonban szereplő információ igaz (pl. a Roxfort valóban létezik), ebből következően a jelen szócikkben lévő információk különbözhetnek a valós tényektől.

**Banchory** egy kisváros skócia keleti partján. A településen több boszorkány és varázsló is él a mugli népeség mellett, továbbá itt volt a székhelye a brit-ír kviddicsliga egyik csapatának, az Banchory Bangers-nek, a csapat 1812-ben történt feloszlatásáig.
Dolores Umbridge

## Kötődések

* Roxfort Boszorkány- és Varázslóképző Szakiskola
* Brit Mágiaügyi Minisztérium

* Mugliivadék-ellenőrző Bizottság

**Dolores Jane Umbridge** egy brit boszorkány, a Brit Mágiaügyi Minisztérium alkalmazottja és a Miniszteri Hivatal államtitkára Cornelius Caramel, Rufus Scrimgeour és Pius Thicknesse minisztersége idején. 1995-ben a minisztérium döntése révén a Roxfortban a Sötét Varázslatok Kivédése tantárgy oktatója lett. Később minisztériumi közbenjárásra a Roxfort főinspektorává, majd igazgatójává nevezték ki, e pozíciókban pedig jelentős hatalmat gyakorolt az iskola növendékei és tanárai felett, kegyetlen és despotikus módszereivel pedig vissza is élt vele.

Voldemort hatalomátvételét követően is a minisztériumban maradt és a Mugliivadék-ellenőrző Bizottság vezetője lett. A második varázslóháborút követően életfogytiglani börtönbüntetést kapott a mugliivadékokkal szemben elkövetett bűnei miatt.
George Weasley

## Kötődések

* Weasley család
* Roxfort Boszorkány- és Varázslóképző Szakiskola

* Griffendél
* A Főnix Rendje

**George Weasley** (1978. április 1.) egy aranyvérű angol varázsló, a Weasley család tagja, Arthur Weasley és Molly Prewett fia, Fred Weasley ikertestvére, a Weasley Varázsvicc Vállalat egyik alapítója és tulajdonosa.
Albus Dumbledore

## Kötődések

* Dumbledore család
* A Főnix Rendje
* Roxfort Boszorkány- és Varázslóképző Szakiskola

* Griffendél

> *„Albus Dumbledore sosem volt gőgös vagy öntelt. Mindenkiben, a legszürkébb, a legromlottabb emberben is meglátta a becsülendő értéket. Hitem szerint az élete korai szakaszában átélt tragédiák fájdalma jósággá, megértő szeretetté nemesült benne. Kimondhatatlanul hiányozni fog a barátsága, de személyes veszte-ségem semmi ahhoz képest, ami távozásával a varázsvilágot érte. Kétség nem férhet hozzá, hogy Dumbledore minden idők legrá-termettebb és legnépszerűbb roxforti igazgatója volt. Úgy halt meg, ahogy élt: szüntelenül a nagyobb jóért küzdve, s élete utolsó órájában ugyanúgy kész lett volna kinyújtani a kezét egy sár-kányhimlős kisfiú felé, mint azon a napon, amikor megismertem.”*
>
> Elphias Doge megemlékezése Dumbledore-ról

A**lbus Percival Wulfric Brian Dumbledore** (1881. augusztus 31. – 1997. június 30.) egy angol félvér varázsló volt. Sokoldalú és tehetséges mágusként élete során számtalan tudományban mélyült el és több fontos pozíciót is betöltött, kortársai - támogatói és ellenfelei egyaránt - a modern idők egyik legnagyobb varázslójának tartották. A Roxfortban a Sötét Varázslatok Kivédése, később pedig az átváltoztatástan tárgyak professzora, majd az iskola igazgatója volt. Egy időben a Mágusok Nemzetközi Szövetségének elnöki tisztét is betöltötte, majd a Wizengamot főmágusa volt.

## Források és jegyzetek

1. ↑ *Harry Potter és a bölcsek köve*, 2. fejezet (*A volt-nincs üveg*)
Diggory család

A **Diggory család** egy brit varázslócsalád, amelynek tagjai Devonban, Widra St. Capdel közelében laknak.

## Családtörténet

A család egy 18. századi tagja, Eldritch Diggory brit mágiaügyi miniszter volt 1733—1747 között. Az ő nevéhez fűződik az aurorképző program beindítása. A közvélemény elégedett volt tevékenységével, így 1740-ben újraválasztották. Második ciklusát beárnyékolta, hogy az utolsó időszakban sárkányhímlős lett, ám nem vonult vissza posztjáról, így 1747-ben, mint hivatalban lévő miniszter halt bele a betegségbe.

Amos Diggory a Brit Mágiaügyi Minisztérium Varázslény-felügyeleti Főosztályának alkalmazottja volt az 1990-es években. 1977-ben született meg fia, Cedric Diggory. Amos nagyon büszke volt fiára, társaságban igen gyakran dícsérte ügyességét és eredményeit.

Cedric 1995-ben a Trimágus Tusa utolsó próbáján halt meg, miután besétált egy Harry Potternek állított csapdába. A zsupszkulccsá varázsolt Trimágus Kupa megfogása után Harryvel együtt Little Hangleton temetőjébe került, ahol Peter Pettigrew Voldemort parancsára a megölte.

## Ismert családtagok

 Cedric Diggory | Hugrabugos diák a Roxfortban, Trimágus-bajnok, 1995-ben Voldemort parancsára Peter Pettigrew ölte meg.

## Hivatkozások

1. ↑ *Harry Potter és a Tűz Serlege*, 24. fejezet (*Rita Vitrol szenzációja*)
2. ↑ *Harry Potter és az azkabani fogoly*
3. ↑ 3,0 3,1 Writing by J.K. Rowling: "Ministers for Magic" at *Pottermore*
4. ↑ *Harry Potter és a Tűz Serlege*, 6. fejezet (*A zsupszkulcs*)
Cho Chang

## Kötődések

* Chang család
* Roxfort Boszorkány- és Varázslóképző Szakiskola

* Hollóhát

> *„Nagyon szomorú, mert Cedric meghalt. Plusz meg van zavarodva, mert szerette Cedricet, most pedig Harryt szereti, és nem tudja eldönteni, melyikük a fontosabb neki. Emellett bűntudata is van, mert azt hiszi, megsérti Cedric emlékét, ha csókolózik Harryvel, meg járni kezd vele. És gondolom, attól is fél, hogy mit fognak szólni hozzá a többiek. Egyébként se tudja pontosan, mit érez Harry iránt, mivel Harry volt ott, amikor Cedric meghalt... Úgyhogy az egész dolog nagyon zavaros és fájdalmas neki. Ja, és még attól is fél, hogy kiteszik a Hollóhát kviddicscsapatából, mert rosszul játszik.”*
>
> Hermione Granger véleménye

**Cho Chang** egy brit boszorkány volt, aki 1990 és 1997 között járt a Roxfortba, ahol a Hollóhát, illetve háza kvidicscsapatának tagja volt. Cho ötödéves korában került szorosabb kapcsolatba Cedric Diggoryval, ám a fiút 1995 júniusában, a Trimágus Tusa harmadik próbáján Voldemort parancsára, Peter Pettigrew meggyilkolta. Cho-t mélyen lesújtotta az eset és eltökéltté tette abban, hogy kivegye a részét a Sötét Nagyúr elleni küzdelemből.

Hatodéves korában - szülei akarata ellenére - csatlakozott Dumbledore Seregéhez, a Harry Potter vezette defenzív önképzőkörhöz. Ebben az évben romantikus kapcsolatba került Harryvel, azonban miután Cho legjobb barátnője, Marietta Edgecombe elárulta Dolores Umbridge-nak a titkos szervezetet, e románcnak végeszakadt.

Cho lojális maradt az iskolához és a DS-hez, tanulmányai befejezését követően a híreket hallva visszatért a kastélyba és részt vett a roxforti csatában. Túlélte a második varázslóháborút, majd egy muglihoz ment feleségül.

## Hivatkozások

1. ↑ Hatéves korától fogva kviddicsrajongó, ebből következően nem mugliivadék.
2. ↑ *Harry Potter és a Főnix Rendje*, 24. fejezet (*Okklumencia*)
Cokeworth

> *„A dermesztő köd, ami a miniszterelnök dolgozószobájának ablakát ostromolta, sok‐sok mérfölddel odébb egy szeméttel teleszórt, gazfelverte partok közt kanyargó, zavaros vizű folyó fölött lebegett. Távolabb egy elhagyott malom kéménye magaslott sötét, fenyegető emlékmű módjára. A táj csöndjét csak a sötét víz suttogása törte meg, közel s távol az egyetlen mozgó élőlény egy csontsovány róka volt. (...) A Narcissának szólított nő felért a lejtő tetejére, ahol a folyópartot szebb időket látott kerítés választotta el egy keskeny kőúttól. Hamarosan Bella is felért, és a két nő immár együtt bámulta az út túloldalán sorakozó rozzant, sötét ablakú téglaházakat.”*
>
> Cokeworth leírása a Harry Potter és a Félvér Hercegben

**Cokeworth** egy tipikus 19. század végi iparváros Angliában: szabályos utcahálózattal és egyforma kockaházakkal. A településen több boszorkány és varázsló is él a mugli népeség mellett.

## Ismert varázslónépesség

* Piton család
* Prince család
* Evans család

## Hivatkozások

1. ↑ *Harry Potter és a Félvér Herceg*, 2. fejezet (*A Fonó sor*)
Augusztus 5.

**Augusztus 5.** az év 217. napja (szökőévben 218.).

## Események

* 1992: A Weasley család és Harry Potter az Abszol útra mennek megvásárolni a következő tanévhez szükséges könyveket és eszközöket.
* 1992: Gilderoy Lockhart a Czikornyai és Patza könyvesboltban dedikálja Egy elbűvölő ember című önéletrajzát.
* 1995: Megalakul Az Élgárda és A Második Gárda.
* 1997: Harry, Ron és Hermione elkezdik megfigyelni a Brit Mágiaügyi Minisztérium bejáratát.

## Hivatkozások

1. ↑ 1,0 1,1 *Harry Potter és a Titkok Kamrája*, 5. fejezet (*A fúriafűz*)
Chudley

Chudley egy kisváros Angliában. A településen több boszorkány és varázsló is él a mugli népeség mellett, továbbá itt van a székhelye a brit-ír kviddicsliga egyik csapatának, a Chudley Csúzliknak.

## Ismert varázslónépesség

* A Chudley Csúzlik kviddicscsapat bizonyos tagjai(?)

## Hivatkozások

1. ↑ *A kviddics évszázadai*, 7. fejezet (*Nagy-Britannia és Írország kviddicscsapatai*)
A Bölcsek Köve

> *„Az alkímia ősi tudománya egy különleges képességekkel bíró anyagot, a legendás "bölcsek kövé"-t kutatja. A kő mindenfajta fémet vegytiszta arannyá változtat, és általa nyerhető az életelixír nevű folyadék is, amely halhatatlanságot biztosít fogyasztójának.”*
>
> Az alkímiáról és a kőről

A

## Hivatkozások

1. ↑ *Harry Potter és a bölcsek köve*, 13. fejezet (*Nicolas Flamel*)
Amerikai Varázslókongresszus

Az **Amerikai Varázslókongresszus** (angol eredetiben: *Magical Congress of the United States of America*, gyakori rövidítéssel: **MACUSA**) az Amerikai Egyesült Államok területén működő varázsügyi kormányzószerv. A MACUSA feladata az amerikai varázslóközösség felügyelete, szervezése és védelme, élén a varázslókongresszus elnöke áll. A szervezet központja New York belvárosában, a Woolworth Buildingben található.

## Hivatkozások

1. ↑ *Pottermore* - Writing by J.K. Rowling: "History of Magic in North America: Seventeenth Century and Beyond"